cyanic-selkie/wikianc huggingface dataset:
ঈশ্বরচন্দ্র গুপ্ত
সাহিত্যকীর্তি
বাংলা সাহিত্যে তার চিরস্থায়ী আসনলাভ সম্ভব হয়েছে কারণ একদিকে মধ্যযুগের দেবমাহাত্ম্য ব্যঞ্জক বিষয় থেকে বাংলা কবিতাকে মুক্ত করে তিনি যেমন অনায়াসে 'পাঁঠা', 'আনারস', 'তোপসে মাছ' ইত্যাদি বিষয় অবলম্বনে কবিতা লেখেন; তার কবিতায় উঠে আসে সমসাময়িক রাজনইতিক,সামাজিক ঘটনাবলির চিত্ররূপ তার নিজের দৃষ্টিভঙ্গি অনুসারে। তৎকালীন কবিওয়ালা দের জিম্মা থেকে বাংলা কবিতাকে তিনি নাগরিক বৈদগ্ধ ও মার্জিত রুচির আলোয় নিয়ে আসেন। সাংবাদিক রূপেও ঊনবিংশ শতকের এই আধুনিক মানুষটি যথাযোগ্য কৃতিত্বের সাক্ষর রেখেছেন।সাহিত্য অঙ্গনে তার আবির্ভাব মধ্যযুগের শেষ ও আধুনিক যুগের শুরুর পর্যায়ে । বঙ্কিমচন্দ্র চট্টোপাধ্যায় তাকে "খাঁটি বাঙালি কবি" বলে অবহিত করেছেন । তার উল্লেখযোগ্য সাহিত্যকর্মঃ   রামপ্রসাদ সেন কৃত কালীকীর্তন(১৮৩৩), কবিবর ভারতচন্দ্র রায় ও তার জীবনবৃত্তান্ত(১৮৫৫), বঙ্কিমচন্দ্র চট্টোপাধ্যায় সম্পাদিত কাব্যসংগ্রহ(১৮৯২) । বাংলা সাহিত্যের ইতিহাসে তাহার স্থান অসাধারণ।
যমক
যমক (একই বর্ণসমষ্টি একাধিকবার একাধিক অর্থে প্রয়োগ করা) ঈশ্বরচন্দ্র গুপ্তের একটি প্রিয় কাব্যকৌশল। কতগুলো নমুনাঃ
১। অতনু শাসনে তনু তনু অণুদিন (১ম তনু= দেহ, ২য় তনু= কৃশ)
২। ভাবে নাহি ভাবি ভাবি (১ম ভাবি= ভাবনা করি, ২য় ভাবি= ভবিষ্যৎ)
৩। আনা দরে আনা যায় কত আনারস (১ম আনা= টাকার ১/১৬ অংশ, ২য় আনা= আনয়ন করা)
৪। প্রকাশিয়া প্রভাকর শুভ দিন দিন (১ম দিন= দিবস, ২য় দিন= প্রদান করুন)
৭। ওরে ভণ্ড হাতে দণ্ড এ কেমন রোগ। দণ্ডে দণ্ডে নিজ দণ্ডে দণ্ড কর ভোগ।। (অর্থঃ দণ্ডে দণ্ডে= সময়ে সময়ে, নিজ দণ্ডে= নিজের ডাণ্ডায়, দণ্ড= শাস্তি)
৮। কয় মাস খাও মাস উদর ভরিয়া। (অর্থঃ ১ম মাস= ৩০ দিন, ২য় মাস= মাংস)
১১। তানপুরা আছে মাত্র, তান পুরা নাই। (অর্থঃ তানপুরা= বাদ্যযন্ত্রবিশেষ, তান পুরা= সম্পূর্ণ তান)
টেড হিউজ
এডওয়ার্ড জেমস টেড হিউজ, ওএম, ওবিই, এফআরএসএল (Ted Hughes; জন্ম: ১৭ আগস্ট, ১৯৩০ - মৃত্যু: ২৮ অক্টোবর, ১৯৯৮) ইয়র্কশায়ারের মিথমরয়েড এলাকায় জন্মগ্রহণকারী বিখ্যাত ইংরেজ কবি, নাট্যকার ও শিশুতোষ লেখক ছিলেন। সমালোচকদের অভিমত, তিনি তার প্রজন্মের অন্যতম সেরা কবি ছিলেন ও বিংশ শতাব্দীর অন্যতম সেরা লেখক ছিলেন তিনি। ১৯৮৪ সাল থেকে মৃত্যু পূর্ব-পর্যন্ত পয়েট লরেটের দায়িত্ব পালন করে গেছেন। ২০০৮ সালে টাইমস সাময়িকী ১৯৪৫ থেকে ৫০ সেরা ব্রিটিশ লেখকের তালিকায় হিউজকে চতুর্দশ অবস্থানে রাখে।
বিখ্যাত মার্কিন কবি ও লেখিকা সিলভিয়া প্লাথের সাথে পরিণয়সূত্রে আবদ্ধ হন। ১৯৫৬ সালে বিয়ে করার পর মাত্র ৩০ বছর বয়সে ১৯৬৩ সালে প্লাথ আত্মহননের দিকে এগিয়ে যান। কিছু নারীবাদী ও কিছু মার্কিন শুভাকাঙ্খী প্লাথের মৃত্যুর জন্য হিউজকে দায়ী করে। ১৯৯৮ সালে প্রকাশিত সর্বশেষ কাব্যগ্রন্থ বার্থডে লেটার্সে তাদের মধ্যকার ভঙ্গুর সম্পর্কের কথা তুলে ধরা হয়। ঐ সকল কবিতায় প্লাথের আত্মহননের বিষয়ে তথ্যাদি তুলে ধরা হলেও কোনটিতেই সরাসরি তার মৃত্যুর কারণ উল্লেখ করা হয়নি। অক্টোবর, ২০১০ সালে একটি কবিতা লাস্ট লেটারে দেখা যায় যে, প্লাথের মৃত্যুর তিনদিন পূর্বেকার ঘটনার বিবরণ রয়েছে।
প্রারম্ভিক জীবন
ওয়েস্ট রাইডিং অব ইয়র্কশায়ারের মিথোলম্রোড এলাকার ১ অ্যাস্পিনল স্ট্রিটে হিউজের জন্ম। উইলিয়াম হেনরি ও এডিথ (বিবাহ-পূর্ব ফারার) হিউজ দম্পতির সন্তান তিনি। কল্ডর ভ্যালি ও পেনিন মুরল্যান্ডে তার শৈশবকাল অতিবাহিত হয়। হিউজের বোন অলউইন তার তুলনায় দুই বছরের বড় ও ভাই জেরাল্ড দশ বছরের বড় ছিলেন। তার মায়ের দিক থেকে তাদের পূর্বপুরুষ ছিলেন উইলিয়াম ডি ফেরিয়ার্স। ফেরিয়ার্স উইলিয়াম দ্য কনকুয়েরারের সাথে একাদশ শতকে ইংল্যান্ডে এসেছিলেন। ক্যামব্রিজশায়ারের লিটল গিডিংয়ে ধর্মীয় সম্প্রদায়ে এডিথের পূর্ব-পুরুষের সন্ধান মেলে। সাম্প্রতিক প্রজন্মের অধিকাংশ সদস্যই এ এলাকায় কাপড় ও কারখানা প্রতিষ্ঠানে কর্মরত। হিউজের বাবা উইলিয়াম আইরিশ বংশোদ্ভূত কাঠমিস্ত্রী ছিলেন। তিনি ল্যাঙ্কাশায়ার ফাসিলিয়ার্সে তালিকাভূক্ত ছিলেন ও ওয়াইপ্রেসে যুদ্ধ করেছেন। সৌভাগ্যক্রমে বুকপকেটে থাকা বেতনবহির কারণে বুলেটবিদ্ধ হয়ে মৃত্যুবরণ করা থেকে বেঁচে যান উইলিয়াম। ১৯১৫-১৬ সময়কালে ডার্ডানেলেস অভিযানে মাত্র ১৭জনকে নিয়ে ফিরে আসা রেজিমেন্টের অন্যতম সদস্য ছিলেন তিনি। হিউজের শৈশবের কল্পনায় স্থির হয়ে আসা ফ্লন্ডার্স ফিল্ডসের গল্পকথা পরবর্তীতে আউট শিরোনামীয় কবিতায় বর্ণিত হয়েছে। হিউজ উল্লেখ করেন যে, আমার প্রথম ছয় বছরের সবটুকুই আকৃতিযুক্ত ছিল।
শিকার করা, মাছ ধরা, সাঁতার কাটা ও নিজ পরিবারের সাথে বনভোজন করতে ভালোবাসতেন টেড হিউজ। সাত বছর বয়স পর্যন্ত বার্নলি রোড স্কুলে পড়াশোনা করেন। এরপর তার পরিবার মেক্সবোরায় স্থানান্তরিত হলে শোফিল্ড স্ট্রিট জুনিয়র স্কুলে ভর্তি হন তিনি। তার পিতামাতা সংবাদপত্র বিক্রয় ও তামাকজাতপণ্য বিক্রয়ের দোকান পরিচালনা করতো।
কাব্য রচনায় সহায়তা লাভ
বিখ্যাত কবি হ্যারল্ড ম্যাসিংহামও এ বিদ্যালয়ে অধ্যয়ন করতেন ও ফিশারের কাছ থেকে দীক্ষা নিতেন। ১৯৪৬ সালে হিউজের শুরুর দিকের কবিতাগুলোর মধ্যে ওয়াইল্ড ওয়েস্ট ও একটি ছোটোগল্প গ্রামার স্কুলের সাময়িকী দ্য ডন ও ডিয়ার্নে প্রকাশিত হয়। এরপর ১৯৪৮ সালে আরও কয়েকটি কবিতা প্রকাশিত হয়েছিল। ১৬ বছর বয়সকালে অন্য কেউই ভাবতে পারেননি যে তিনি কবি হবেন।
একই বছরে ক্যামব্রিজের পেমব্রোক কলেজে ইংরেজিতে উন্মুক্ত প্রদর্শনীর সুযোগ লাভ করেন। তবে, জাতীয় সেবাকার্যকেই প্রাধান্য দেন তিনি। ১৯৪৯ থেকে ১৯৫১ সময়কালে দুই বছরের জন্য জাতীয় সেবাকার্যে তুলনামূলকভাবে খুব সহজেই উতরিয়ে যান। পূর্ব ইয়র্কশায়ারের তিনজন ব্যক্তির নির্জন অবস্থানে আরএএফের গ্রাউন্ড ওয়ারলেস মেকানিক হিসেবে নিয়োগ পান। এ সময়ে তার কোন কিছুই করার ছিল না। তিনি শুধু শেকসপিয়রের লেখাগুলো পড়তেন ও পুণঃপুণঃ পড়তেন এবং ঘাসের বৃদ্ধি পর্যবেক্ষণ করতেন। মনেপ্রাণে অনেক নাটক শিখতেন ও ডব্লিউ. বি. ইয়েটসের অনেক কবিতা মুখস্থ করতেন।
কর্মজীবন
১৯৫১ সালে এম.জে.সি হগার্টের তত্ত্বাবধানে পেমব্রোক কলেজে ইংরেজি বিষয়ে অধ্যয়ন করতে থাকেন। হগার্টের তত্ত্বাবধানে হিউজ বেশ অনুপ্রাণিত হন। তবে খুব কমই সভা অনুষ্ঠানে উপস্থিত হতেন ও এ সময়ে কোন কবিতা লেখেননি তিনি।
তৃতীয় বর্ষে অধ্যয়নকালে নৃতত্ত্ব ও পুরাতত্ত্ব বিষয়ে স্থানান্তরিত হন যা তাকে কবিতা লিখতে সহায়তা করে। তবে, বৃত্তিধারী হিসেবে এ সুযোগ পাননি। ড্যানিয়েল হিয়ারিং ছদ্মনামে গ্রান্টায় দ্য লিটল বয়েজ এন্ড দ্য সিজন্স শিরোনামীয় কবিতা লিখেন।
বিশ্ববিদ্যালয় জীবন শেষে লন্ডন ও ক্যামব্রিজে বসবাস করেন টেড হিউজ। এ সময়ে তিনি বিভিন্ন ধরনের কাজ-কর্মে যোগ দেন। গোলাপ বাগানমালী, নৈশপ্রহরী ও জে. আর্থার র‌্যাঙ্ক নামীয় ব্রিটিশ চলচ্চিত্র প্রতিষ্ঠানের পাঠকের ভূমিকায় অবতীর্ণ হয়েছেন তিনি। লন্ডন চিড়িয়াখানা পরিষ্কারের কাজেও তিনি অংশ নেন। এরফলে খুব কাছে থেকে প্রাণীজগৎকে পর্যবেক্ষণ করার সুযোগ হয় তার।
সিলভিয়ার সাথে সাক্ষাৎপর্ব
২৫ ফেব্রুয়ারি, ১৯৫৬ তারিখে হিউজ ও তার বন্ধুমহল সেন্ট বোটলফের পর্যালোচনার উদ্বোধন উপলক্ষ্যে মিলনমেলার আয়োজন করে। এতে হিউজের চারটি কবিতা অন্তর্ভুক্ত হয়। এখানেই ফুলব্রাইট বৃত্তিধারী ও ক্যামব্রিজে পড়াশোনার জন্য আসা মার্কিন কবি সিলভিয়া প্লাথের সাথে সাক্ষাৎ হয় তার। ইতোমধ্যেই সিলভিয়া প্লাথ ব্যাপকভাবে প্রকাশ করে ফেলেছেন, অগণিত পুরস্কার লাভ করেছেন। মূলতঃ হিউজ ও হিউজের সতীর্থ কবি লুকাস মেয়ার্সের সাথে সাক্ষাতের উদ্দেশ্যেই তিনি আসেন। সেখানে একে-অপরের প্রতি গভীর অনুরাগ জন্মায়। তবে, আরও একমাস পর প্যারিসে যাবার পথে লন্ডনে আবারও সাক্ষাৎ ঘটে তাদের। তিন সপ্তাহ পর পুনরায় প্লাথ ফিরে এসে সাক্ষাৎ করেন।
হিউজ ও প্লাথের মধ্যকার প্রণয়লীলা চলতে থাকে। প্রথম সাক্ষাতের চার মাস পর ১৬ জুন, ১৯৫৬ তারিখে মারটিয়ার হলবর্নের সেন্ট জর্জে তাদের বিবাহকার্য সম্পন্ন হয়। জেমস জয়েসের সম্মানার্থে ব্লুমসডে তারিখকে বিয়ের জন্য বেছে নেন তারা। প্লাথের মা-ই কেবলমাত্র বিবাহের অতিথি ছিলেন ও তিনি তাদের সাথে মধুচন্দ্রিমা স্পেনীয় উপকূলবর্তী এলাকা বেনিডর্মে যান। হিউজের আত্মজীবনীকারকেরা মন্তব্য করেছেন যে, প্লাথের মানসিক অবসাদ ও আত্মহননের চেষ্টা আরও পরে হয়েছিল। বার্থডে লেটার্সে এর প্রতিফলন ঘটিয়ে হিউজ মন্তব্য করেন যে, প্লাথের সাথে তার কোন পার্থক্য দেখা যায়নি। প্রথমদিকের বছরগুলোয় তাদের বৈবাহিক সম্পর্ক বেশ মধুর ছিল।
ক্যামব্রিজে ফিরে আসার পর তারা ৫৫ এলটিসলি অ্যাভিনিউতে বসবাস করতে থাকেন। ঐ বছরে তাদের সৃষ্ট কবিতাগুলো দ্য নেশন, পয়েট্রি ও দি আটলান্টিকে প্রকাশিত হয়েছিল। প্লাথ হিউজের পাণ্ডুলিপি 'হক ইন দ্য রেইন' শিরোনামীয় কবিতাসমগ্রের জন্য টাইপ করেন। এ কবিতাসমগ্রটি ইয়ং মেন্স ও ইয়ং ওম্যান্স হিব্রু অ্যাসোসিয়েশন অব নিউইয়র্ক কর্তৃক কবিতা কেন্দ্র থেকে পরিচালিত কবিতা প্রতিযোগিতায় বিজয়ী হয়েছিল। প্রথম পুরস্কারটি হার্পার থেকে প্রকাশিত হয়েছিল। সেপ্টেম্বর, ১৯৫৭ সালে হিউজের বিশ্বব্যাপী সমালোচনাকে ঘিরে গ্রন্থ প্রকাশিত হয়। এরফলে সমারসেট মম পুরস্কার জয় করেন তিনি।
যুক্তরাষ্ট্র গমন ও প্রত্যাবর্তন
এ দম্পতি মার্কিন যুক্তরাষ্ট্রে চলে যায়। এরফলে প্লাথ তার প্রাক্তন শিক্ষাপ্রতিষ্ঠান স্মিথ কলেজে শিক্ষকতা পেশায় মনোনিবেশ ঘটান। এ সময়ে হিউজ আমহার্স্টের ম্যাসাচুসেটস বিশ্ববিদ্যালয়ে পড়াতেন। ১৯৫৮ সালে লিওনার্ড বাস্কিনের সাথে তারা সাক্ষাৎ করেন। পরবর্তীকালে বাস্কিন হিউজের অনেক গ্রন্থের প্রচ্ছদচিত্র এঁকে দিতেন। এরপর এ দম্পতি ইংল্যান্ডে ফিরে আসেন।
হেপ্টনস্টলে কিছুদিন অবস্থানের পর লন্ডনের প্রাইমরোজ হিলের একটি ছোট ফ্লাটে অবস্থান করেন। উভয়েই লেখার জগতে নিমগ্ন থাকতেন। বিবিসিতে অনুষ্ঠান পরিচালনার কাজ করাসহ হিউজ প্রবন্ধ, নিবন্ধ, সমালোচনা পর্যালোচনা ও মত বিনিময় কাজে সম্পৃক্ত হন। এ সময়ে তিনি কিছু কবিতা লিখেন যা হয়তো উডো (১৯৬৭) রেকলিংস (১৯৬৬) প্রকাশিত হয়ে থাকবে। মার্চ, ১৯৬০ সালে লাপারক্যাল প্রকাশিত হয় ও হথর্নডেন পুরস্কার জয় করে। একসময় তিনি লক্ষ্য করলেন যে, তিনি কেবলমাত্র প্রাণীজগৎকে ঘিরেই লিখে চলেছেন যা তাকে প্রাণীদের কবি হিসেবে পরিচিতি এনে দিয়েছে।
ব্যক্তিগত জীবন
হিউজ ও প্লাথ দম্পতির দুই সন্তান ছিল। ১৯৬০ সালে ফ্রেদা রেবেকা ও ১৯৬২ সালে নিকোলাস ফারার জন্মগ্রহণ করে। ১৯৬১ সালে ডেভনের নর্থ টটনের কোর্ট গ্রীন নিবাস ক্রয় করেন তারা। ১৯৬২-এর গ্রীষ্মকালে আসিয়া ওয়েভিল নাম্নী এক রমণীর সাথে মন দেয়া-নেয়ায় অগ্রসর হন টেড হিউজ। স্বামী নিয়ে প্রাইমরোজ হিলের ফ্লাটে অর্ধ-গৃহ ভাড়া নিয়ে থাকতেন ওয়েভিল। এ ঘটনার প্রেক্ষিতে ১৯৬২ সালের শরতে হিউজ ও প্লাথ পৃথকভাবে বসবাস করতে শুরু করেন। প্লাথ সন্তানদেরকে নিয়ে নতুন ফ্লাটে চলে যান।
২০১৭ সালে প্রকাশিত পূর্বেকার অপ্রকাশিত চিঠিপত্রগুলোয় দেখা যায় যে, ১৯৬১ সালে দ্বিতীয় সন্তান আগমনের পূর্বে হিউজ শারীরিকভাবে আঘাত করতেন বলে প্লাথ অভিযোগ করেন।
প্লাথের মৃত্যু
মানসিক অবসাদ ও আত্মহননের চেষ্টার অতীত ইতিহাসকে পাশ কাটিয়ে অবশেষে ১১ ফেব্রুয়ারি, ১৯৬৩ তারিখে প্লাথ সফলতার মুখ দেখেন। কিছু ব্যক্তির অভিমত, হিউজ প্লাথকে আত্মহননের দিকে ঠেলে দিয়েছেন। অনেক নারীবাদী হিউজকে প্লাথের নাম উচ্চারণে হত্যার হুমকি দেয়।
বিপত্নীক হিউজ প্লাথের ব্যক্তিগত ও সাহিত্যিক কর্মকান্ডের মালিকানাস্বত্ত্ব লাভ করেন। অ্যারিয়েলসহ (১৯৬৬) তার পাণ্ডুলিপি প্রকাশনার দেখাশোনার অধিকারী তিনি। কিছু নারীবাদী অভিযোগ করেন যে, তাকে আত্মহননের দিকে ঠেলে দেয়ার পর তার সাহিত্যকর্মের দায়িত্বভার গ্রহণের অধিকার নেই হিউজের। তিনি দাবী করেন যে, প্লাথের শেষ খণ্ডটিকে ধ্বংস করে ফেলেছেন যাতে তাদের মধ্যকার শেষদিকে কয়েকমাসের বিস্তারিত ঘটনার কথা উল্লেখ ছিল।
প্লাথের আত্মহত্যার পর তিনি দ্য হাউলিং অব ওল্ভস এবং সং অব এ র‌্যাট শিরোনামীয় দুইটি কবিতা লিখেন। এরপর পরবর্তী তিন বছর কোন কবিতা লেখেননি। সম্প্রচারকার্যে ব্যাপকভাবে জড়িয়ে পড়েন, সমালোচনাধর্মী প্রবন্ধ ও প্যাট্রিক গারল্যান্ড এবং চার্লস অসবর্নকে সাথে নিয়ে আনন্তর্জাতিক কবিতা উৎসবে সম্পৃক্ত থাকেন। তিনি আশাবাদী যে, বহিঃবিশ্বের সাথে ইংরেজ কবিতার সম্পর্ক গড়ে উঠবে।
প্লাথের আত্মহত্যার ছয় বছর পর ২৩ মার্চ, ১৯৬৯ তারিখে একই পন্থায় আসিয়া ওয়েভিল গ্যাস স্টোভের আত্মহত্যা করেন। এছাড়াও ওয়েভিল হিউজের চারবছর বয়সী কন্যা আলকেজান্দ্রা তাতিয়ানা এলিসকে (ডাকনাম: শুরা) হত্যা করেন। তাদের মৃত্যুর ফলে হিউজকে প্লাথ ও ওয়েভিলের মৃত্যুর সাথে দায়ী করা হয়। এ ঘটনায় হিউজ দারুণভাবে মর্মাহত হন। তিনি ক্রো’র ধারাবাহিকতা রক্ষা করেননি। ১৯৭৫ সালে কেভ বার্ডস প্রকাশের পূর্ব-পর্যন্ত অসমাপ্ত ছিল।
আগস্ট, ১৯৭০ সালে হিউজ ক্যারল অরচার্ড নাম্নী এক সেবিকাকে বিয়ে করেন। মৃত্যুর পূর্ব পর্যন্ত তাদের সম্পর্ক বজায় ছিল। পশ্চিম ইয়র্কশায়ারের হেবডেন ব্রিজের কাছে লাম্ব ব্যাংক গৃহ খরিদ করেন ও কোর্ট গ্রিনের সম্পত্তি দেখাশোনা করতেন। তিনি ডেভনের উইঙ্কলেইয়ের কাছে ছোট খামারে চাষাবাদ করতেন। এটিকে তিনি তার কবিতাসমগ্রের শিরোনাম থেকে এনে মুরটাউন নামে ডাকতেন। এরপর তিনি ইডসলেইয়ের বন্ধু মাইকেল মরপার্গোর প্রতিষ্ঠিত ফার্মস ফর সিটি চিলড্রেন নামীয় দাতব্যসংস্থার সভাপতির দায়িত্ব পালন করেন। অক্টোবর, ১৯৭০ সালে ক্রো প্রকাশিত হয়।
দেহাবসান
মৃত্যুর পূর্বে রাণী দ্বিতীয় এলিজাবেথ কর্তৃক অর্ডার অব মেরিট সম্মাননা লাভ করেন। ডেভনের গৃহে বসবাস করতে থাকেন। ২৮ অক্টোবর, ১৯৯৮ তারিখে হৃদযন্ত্রক্রীয়ায় আক্রান্ত হলে তার দেহাবসান ঘটে। লন্ডনের সাউদওয়ার্কে কোলন ক্যান্সারের চিকিৎসার জন্য হাসপাতালে ভর্তি হয়েছিলেন তিনি। ৩ নভেম্বর, ১৯৯৮ তারিখে তার শবযাত্রা অনুষ্ঠিত হয়। নর্থ টটন চার্চে এ শবানুষ্ঠানের পর এক্সটারে তাকে সমাহিত করা হয়।
হিউজ ও প্লাথ দম্পতির পুত্রসন্তান ছিলেন নিকোলাস হিউজ। ১৬ মার্চ, ২০০৯ তারিখে অবসাদজনিত কারণে আলাস্কায় নিজ গৃহে তিনিও আত্মহননের পথ বেছে নেন। জানুয়ারি, ২০১৩ সালে ক্যারল হিউজ ঘোষণা করেন যে, তিনি তাদের বৈবাহিক সম্পর্ক নিয়ে স্মৃতিকথা লিখবেন।
২০১৭ সালে প্লাথের লিখিত চিঠিপত্রাদি খুঁজে পাওয়া যায়। ১৮ ফেব্রুয়ারি, ১৯৬০ তারিখে থেকে ৪ ফেব্রুয়ারি, ১৯৬৩ তারিখে পর্যন্ত এ লেখাগুলোয় দাবী করা হয় যে, হিউজ দুইদিন পূর্বে ১৯৬১ সালে প্লাথকে পিটান। হিউজ প্লাথকে মৃত দেখতে চান। এ চিঠিগুলো ড. রুথ বার্নহাউজকে (তৎকালীন: ড. রুথ বেউসার) লেখা হয়েছিল।
ইন্দো-ইরানি ভাষাসমূহ
ইন্দো-ইরানীয় উপ ভাষাপরিবার একটি উপভাষাপরিবার ইন্দো-ইউরোপীয় ভাষাপরিবারের যা ইরান, শ্রীলঙ্কা, ও ভারতীয় উপমহাদেশের উত্তরাংশে অবস্থিত বিভিন্ন ভাষা ও উপভাষা নিয়ে গঠিত। এটি আর্য ভাষা নামেও পরিচিত।
ইন্দো-ইরানীয় উপভাষাপরিবারকে ৪টি প্রধান শাখায় ভাগ করা হয়েছে:
ডন কমন্স
ডোনাল্ড জেমস "ডন" কমন্স (জন্ম ৫ মে ১৯৫২) অস্ট্রেলীয় একজন অবসরপ্রাপ্ত ত্রৈধ লম্ফবিদ, যিনি নিউজিল্যান্ডের ক্রাইস্টচার্চে ১৯৭৪ সালে ব্রিটিশ কমনওয়েলথ গেমসে তার দেশের প্রতিনিধিত্ব করেছিলেন।
এছাড়াও তিনি ১৯৭৭ গ্রীষ্মকালীন ইউনিভার্সিড, ১৯৭৭ প্যাসিফিক কনফারেন্স গেমস এবং ১৯৭৭ আইএএএফ বিশ্বকাপে অস্ট্রেলিয়ার প্রতিনিধিত্ব করেছিলেন। তিনি ১৯৭৬ এবং ১৯৭৭ সালে অস্ট্রেলীয় ত্রৈধ লম্ফ চ্যাম্পিয়নশিপ জিতেছিলেন।
তার ভাই ক্রিস কমন্স এবং ডেভিড কমন্সও উল্লেখযোগ্য ক্রীড়াবিদ ছিলেন।
মার্সেল হ্যানসেন (অপরাধী)
মার্সেল লিচাউ হ্যানসেন (জন্ম ২ অক্টোবর, ১৯৬৫), আমাগার ম্যান নামেই বেশি পরিচিত, একজন ডেনীয় ধারাবাহিক ধর্ষক এবং দুবার দোষী সাব্যস্ত খুনি যিনি কোপেনহেগেন সিটিতে একটি ডাকাতি এবং একটি খুনের জন্য যাবজ্জীবন কারাদণ্ডে দণ্ডিত হন। রায়টি আসে ২২ ডিসেম্বর, ২০১১ তারিখে। হ্যানসেন ছয়টি ধর্ষণের জন্যও দোষী সাব্যস্ত হয়েছেন, যার মধ্যে একটি ছিল চারগুণ ধর্ষণ, যা ১৬ ফেব্রুয়ারি, ১৯৮৭ থেকে ২৫ সেপ্টেম্বর, ২০১০ সালের মধ্যে সংঘটিত হয়েছিল।
হ্যানসেন ২রা অক্টোবর, ১৯৬৫-এ জন্মগ্রহণ করেন, তিনি আমাগারের ড্রেগারের টিলবার্গ অ্যালেতে বেড়ে ওঠেন। তিনি টার্নবির স্কেলগার্ডসকোলেনে যোগদান করেন এবং পরে ১৯৮৮ সালে একটি অল্পবয়সী বান্ধবীর সাথে কাস্ট্রুপে তার একটি পরিবার ছিল। তারা কখনই বিয়ে করেনি এবং ২০০৭ সালে প্রায় ২০ বছরের সহবাসের পরে আলাদা হয়ে যায়। দম্পতির দুটি ছেলে রয়েছে।
প্রতারণা
প্রতারণা হচ্ছে অসদুপায় অবলম্বন করে কোন কিছু সমাধানের সক্ষমতার কারণে পুরস্কার গ্রহণ করা। সাধারণত প্রতারণা করা হয় আইন অমান্য করে, যাতে প্রতিযোগিতা মুলক পরিস্থিতিতে অসম সুবিধা পাওয়া যায়। এর বিশদ সংজ্ঞার পরিধিতে ঘুষ, ক্রোনিজম, নেপোটিজম, স্লিইজ এবং অন্য যেকোনো পরিস্থিতি যেখানে অবৈধভাবে অন্যকে সুযোগ দেয়া হয় ইত্যাদি সবকিছুই যুক্ত। এগুলো স্পষ্টত আইনের লঙ্ঘন হতে পারে অথবা এই সব আচরণবিধি গুলো অলিখিতও হতে পারে যার ভিত্তি নৈতিকতা, নীতিশাস্ত্র অথবা প্রথা, যা এর শনাক্তকরণকে বিষয় ভিত্তিক প্রক্রিয়া করে ফেলেছে। প্রতারণা বিশেষভাবে নির্দেশ করতে পারে বৈবাহিক অবিশ্বাসকে। যে প্রতারণা করে, অর্থাৎ প্রতারককে ব্রিটিশ ইংরেজিতে "cheat" এবং আমেরিকান ইংরেজিতে "cheater" বলা হয়। একজন প্রতারক হিসেবে পরিচিত ব্যক্তি সব সময় প্রতারণা করে না, বরং নির্ভর করে অন্যায্য কার্যকলাপ দ্বারা প্রতিষ্ঠিত হওয়ার উপর।
অধ্যয়ন বিষয়ক
thumb|পরীক্ষার সময় ব্যবহারকৃত ছোট নকল যুক্তরাষ্ট্রের উচ্চবিদ্যালয় এবং মহাবিদ্যালয়গুলোতে অধ্যয়ন বিষয়ক প্রতারণা একটি খুবই সাধারণ বিষয়। পরিসংখ্যানে দেখা যায় ৭০ ভাগ সরকারি উচ্চবিদ্যালয়গুলোর ছাত্র-ছাত্রীরা পরীক্ষায় গুরুতর প্রতারণার সাথে জড়িত। ৬০ ভাগ বলে তারা অন্যান্যদের লেখা নিজের বলে চালিয়ে দিয়েছে। যদিও ব্যক্তিগত মালিকানাধীন উচ্চবিদ্যালয়গুলোর শুধুমাত্র ৫০ ভাগ ছাত্রছাত্রীরা এই বিষয় স্বীকার করে। এই সংবাদটি ২০০৫ সালে রুটগারস বিশ্ববিদ্যালয়ের অধ্যাপক ডোনাল্ড ম্যাকক্যাব একাডেমিক অখণ্ডতা কেন্দ্রের জন্য করেন। তথ্যগুলো একটি গেলাপ জরিপ এর মাধ্যমে পাওয়া যায়। ২০০১ সালে ম্যাকক্যাবের জরিপকৃত ৪৫০০ ছাত্রছাত্রীর মধ্যে ৭৪ ভাগ পরীক্ষাতে প্রতারণা, ৭২ ভাগ লিখিত কাজে প্রতারণা এবং ৯৭ ভাগ জানায় তারা অন্য কারো বাড়ির কাজ বা পরীক্ষার খাতা থেকে দেখেছে। এক-তৃতীয়াংশ পুনঃপ্রতারণার কথা স্বীকার করেছে।" উচ্চ প্রযুক্তির বিপ্লব প্রতারণাতে নতুন মাত্রা যোগ করেছে। অনলাইন টার্ম পেপার মিল গুলো যেকোনো বিষয়ের উপর লেখা বিক্রয় করে থাকে, যেকোনো ধরনের বাসারকাজ অথবা ছাত্রছাত্রীদের জন্য অনলাইন পরীক্ষার ব্যবস্থা আছে, ক্যামেরা, মুঠোফোন ব্যবহার করা হয় পরীক্ষায় চিত্র আদানপ্রদানের জন্য, এমপি৩ প্লেয়ারগুলো ডিজিটালনোট ধরে রাখতে পারে, গণিতের সমস্যা সমাধানের জন্য গ্রাফিং গণকযন্ত্রগুলো সুত্র সংরক্ষণ করতে পারে; যদিও এই বিষয়গুলো অথবা ওয়েবসাইটগুলোর কথা শিক্ষকদের জানা আছে।
খেলাধুলা
খেলাধুলাতে প্রতারণা হচ্ছে অন্য দল বা খেলোয়াড় এর থেকে বেশি সুবিধা নেয়ার জন্য আন্তর্জাতিক নিয়মের ভাঙ্গন। কোন একটি অনুষ্ঠান বা এর বাহিরে খেলা পরিচালনা করা হয় প্রথা এবং বিধি নিষেধের ভিত্তিতে। নিষেধ কৃত নিয়ম গুলোর মধ্যে রয়েছে কাজ করার ক্ষমতা বৃদ্ধিকারী ঔষধ সেবন করা (যা "ডোপিং" নামে পরিচিত), নিয়ম বহির্ভূত সরঞ্জাম ব্যবহার করা অথবা খেলার মাঝে কোন সরঞ্জামের অবস্থার পরিবর্তন এবং ইচ্ছাকৃত ভাবে প্রতিপক্ষকে আহত করা। thumb|ল্যান্স আর্মস্ট্রং উঁচু মাত্রার অভিযোগ কৃত ডোপিং প্রতারণাগুলোর মাঝে আছে ল্যান্স আর্মস্ট্রংয়ের পেশাদার সাইক্লিংয়ে স্টেরয়েড এর ব্যবহার - বিশেষকরে যখন বেশিরভাগ পেশাদার সাইক্লিস্টকে নিষেধ কৃত বস্তূ ব্যবহারের জন্য সন্দেহ করা হত, বেন জনসন এর ১৯৮৮ সালে গ্রীষ্মকালীন অলিম্পিকে ১০০ মিটারের ফাইনাল থেকে বাতিল হয়ে যাওয়া এবং জোসে কেন্সিক ও কেন কেমেন্টি এর মত বেসবল খেলোয়াড়দের অবসরের পর স্টেরয়েড ব্যবহারের কথা স্বীকার করা। একটি পরিচিত স্ক্যানডাল ১৯৪৪ সালের ফিগার আইস স্কেটিং এর হয়রানি ও আহত করার মাধ্যমে প্রতারণা যেখানে তনিয়া হার্ডিং এর পূর্ব স্বামী জেফ গিললী এবং তার দেহ রক্ষী শন এখহার্ডকে ভাড়া করে নান্সি কেরিগান এর পা ভেঙে দেয়ার জন্য যাতে সে সেই বছরের প্রতিযোগিতায় অংশ না নিতে পারে এবং হার্ডিং এর সাথে প্রতিযোগিতা না করে। অনেকগুলো বিখ্যাত প্রতারণার ঘটনার মধ্যে ১৯৮৬ সালের ফিফা বিশ্বকাপের কোয়ার্টার ফাইনালে ডিয়াগো মেরাডোনার হাতের আঘাতে ইংল্যান্ডের গোল রক্ষক পিটার শিল্টন এর জালে বল পাঠানো অন্যতম। ফুটবলের রীতি অনুসারে গোলরক্ষক ছাড়া অন্য কারো হাত ব্যবহারের অনুমতি নেই।
যেসব খেলা খুব বেশি সরঞ্জামের অবস্থার উপর নির্ভর করে যেমন বেসবল এবং ক্রিকেট খেলার ব্যাট ইত্যাদি সেগুলোর অবৈধ ভাবে অবস্থার পরিবর্তন প্রায়ই দেখা যায়। উদাহরণস্বরূপ বেসবলে ডক্টরড বেসবল (বেসবলে গ্রাফাইট অথবা ভেসলিন রাখা) পিচার ব্যবহার অথবা ফাঁপা ব্যাটে প্রহার করা কিছু সাধারণ উদাহরণ। টেনিস এবং গলফ ইত্যাদি সরঞ্জামে প্রতারণায নতুন কিছু নয়। এখানে খেলোয়াড়দের অভিযোগ করা হয় অবৈধ টানের তার ও বিভিন্ন ওজন, আকার ও প্রকারের গলফ ক্লাব ব্যবহারের জন্য। সরঞ্জামের বাইরেও অনেক কিছু ব্যবহারের মাধ্যমেও প্রতারণা করা যেতে পারে যেমন আমেরিকান ফুটবলে হাত দিয়ে সহজে বল ধরার জন্য আঠা ব্যবহার করা। এর একজন উদাহরণ হচ্ছেন হলের ফেমার জেরি রাইস নামক একজন খেলোয়াড়, যাকে তার বল ধরার রেকর্ড নিয়ে প্রশ্ন করা হলে পুরো কর্মজীবনে অবৈধভাবে আঠা ব্যবহারের কথা স্বীকার করেন।
ক্রীড়াবিদদের জন্য প্রতারণা একটি বড় সমস্যা। উদাহরণস্বরূপ পেশাদার শরীরগঠনে প্রতারণাকে এতোটাই সার্বজনীন ধরা হয়ে থাকে যে প্রতারণা এবং বাতিলকৃত বস্তূ ব্যবহার ছাড়া প্রতিযোগিতায় অংশগ্রহণ করা অসম্ভব পর্যায়ে পড়ে; যেসব শরীরগঠনকারী এসব বাতিল বস্তু গ্রহণে অসম্মতি জানায় তারা প্রাকৃতিক শরীর গঠন লীগে প্রতিযোগিতা করে।
প্রশিক্ষণেও প্রতারণা হতে পারে। খুবই সাধারণ একটি প্রকার হচ্ছে খেলোয়াড় বাছাইকরণ প্রক্রিয়াতে ঘুষ ও উপঢৌকনের ব্যবহার। এর চর্চা পুরো ক্রীড়া জগতেই রয়েছে বিশেষ করে মহাবিদ্যালয় খেলার খেলোয়াড় সংগ্রহ প্রক্রিয়াতে। পাতানো খেলা এবং জুয়ার মাধ্যমে কোন একটি সংগঠনের সাথে প্রশিক্ষণের প্রতারণা একটি খুবই সাধারণ বিষয় (আরও দেখুন প্রতারণার জুয়া শিল্পের নিচের অংশে)। নেভাডা বিশ্ববিদ্যালয় লাস ভেগাসের রানিং রেবেলস বাস্কেটবল দলের সবচাইতে জনপ্রিয় প্রশিক্ষক জেরি টারকানিয়ানের বিরুদ্ধে তার পুরো কর্মজীবনে সংগ্রহ ও জুয়া জালিয়াতির অভিযোগ ছিল এবং এন সি সি এ এর পর্যবেক্ষণের মধ্যে ছিলেন। এর আরেকটি প্রকার হচ্ছে একজন দলের প্রশিক্ষক অথবা ম্যানেজার কর্পোরেট গুপ্তচরবৃত্তি অথবা অন্য কোন নীতি বহির্ভূত গুপ্তচরবৃত্তির মাধ্যমে অন্যান্য দলের খেলার ধরনের বর্ণনা জেনে নেয়া। ২০০৭ সালের জাতীয় ফুটবল লিগ ভিডিও চিত্র বিতর্ক অন্যতম, যেখানে নিউ ইংল্যান্ড পেট্রিওট দলকে অনুনমদিত স্থানে বিপরীত দলের বিরুদ্ধে খেলার ধরন নিয়ে আলোচনা করতে দেখা যায়। পিটারসবারগ স্টিলারস দের সময়ের মধ্যে কর্মক্ষমতা বৃদ্ধিকারক এর ব্যবহার দেখা যায়। যাইহোক ৯০ এর দশকে ডেনভার ব্রঙ্কস দের পর পর লিগ টাইটেল জেতা বেতন জালিয়াতির মাধ্যমে এবং খেলোয়াড় সংগ্রহ করা ও রাখা যা প্রতারণা ছাড়া সম্ভব ছিল না তা প্রমাণিত হয়। খেলোয়াড় প্রণেতাদের আইনের জালিয়াতিকেও প্রতারণা হিসেবে ধরা যেতে পারে। ২০০৭ সালে ফরমুলা ওয়ান মৌসুমের সময়, চালক ফারনান্ডো আলনসোকে প্রতারক বলা হয় স্কুডেরিয়া ফেরারি এবং ম্যাকলারেন দলের কাছে গোপন তথ্য হস্তান্তরের জন্য, চুক্তির ভিত্তিতে। আরেকটি উদাহরণ হিসেবে ধরা হয় ২০০২ সালের অলিম্পিক ফিগার স্কেটিং এ যখন কানাডার দলকে বাদ দিয়ে রাশিয়ার দলকে স্বর্ণপদক দেয়া হয় যদিও রাশিয়ার দলে ভুল ছিল; কানাডার দলকে দ্বিতীয় স্বর্ণপদক দেয়া হয় তবে রাশিয়ার স্বর্ণপদক বাতিল করা হয়নি।
শক্তি প্রশিক্ষণের এক স্থান থেকে অন্য স্থানে সরানোকেও প্রতারণা বলা যেতে পারে। এক্ষেত্রে একটি ক্লান্ত পেশি থেকে ভিন্ন একটি পেশিতে ভারকে স্থানান্তর করা হয়। এটি একজন প্রতারককে বেশি ওজন সরাতে সাহায্য করে (যদি প্রতারণাটি সম্পূর্ণ সময় ধরে চলে) অথবা পেশি ক্লান্ত হওয়ার সময় সীমার পরেও একজন ব্যায়াম করতে পারে। যেহেতু শক্তির প্রশিক্ষণ একটি খেলা নয় তাই এখানে প্রতারণার নিয়ম ভিত্তিক কোন ফলাফল নেই তবে আহত অথবা নির্দিষ্ট উদ্দেশে পৌছাতে ব্যর্থ করতে পারে। এর কারণ হচ্ছে সব ব্যায়ামই নির্ধারণ করা হয় নির্দিষ্ট পেশীর জন্য যদি সঠিকভাবে ব্যবহার করা না হয় তবে ওজন অন্য কোন পেশিতে যেতে পারে।
ভিডিও গেমস
প্রতারণার প্রতি মনোভাব বিভিন্ন ধরনের হয়ে থাকে। এককপ্লেয়ার গেমসে বিভিন্ন ধরনের কাজ করাকে সাধারণভাবে একধরনের খেলার বিষয়ে অন্বেষণকে বোঝায়, যদি না খেলোয়াড়ের অর্জনগুলো কোন প্রতিযোগিতায় জমা দেয়া হয় এবং তা উচু মাত্রার কঠিন এককপ্লেয়ার খেলার ক্ষেত্রে খুবই সাধারণ; যাইহোক মাল্টিপ্লেয়ার খেলাতে প্রতারণাকে অনৈতিক ধরা হয় এবং কঠোর ভাবে নিন্দা করা হয় সঠিক খেলোয়াড় এবং ডেভ্লপার দ্বারা। একদিকে প্রতারণা সাধারণ খেলোয়াড়দেরকে খুবই দ্রুত কোন খেলা শেষ করতে সাহায্য করে, যা সাহায্য করে সিনেমাটিক বা এককপ্লেয়ার গেমসে যা শেষ করতে প্রচুর সময়ের প্রয়োজন হয় যেমন চরিত্র ভিত্তিক (আরপিজি) খেলাতে। এটিকে একটি ছোট সুবিধা যা কারো কোন ক্ষতি করে না মনে করা হয়, তবে মাল্টিপ্লেয়ার খেলাতে যেমন MMORPG তে এই প্রতারণা অনেক ক্ষতি করে থাকে, খেলাতে ঝুঁকি/পুরস্কারের রেখচিত্র ভেঙে ফেলে এবং ন্যায্য খেলোয়াড়দের অনলাইন খেলাতে হারিয়ে দেয় অথবা চরিত্রের উন্নতি করতে দেয় না। এই সব খেলাতে প্রতারণা নিষিদ্ধ - যদিও এর বহুল ব্যবহার আছে। অনেক খেলার চক্রে খেলার বাহির থেকে কোন কিছু কেনাকেও প্রতারণা হিসেবে ধরা হয়। খেলার অনেক সেবার শর্তে এটি সম্পূর্ণ নিষেধ করা হয় যদি সেই খেলাতে এসব কাজ করা সম্ভব হয়। আধুনিক ফ্রি টু প্লে এমন একটি ক্ষেত্র যেখানে এর স্বল্প অনুমতি আছে যা ব্যাবসার সাথে জড়িত যা সমর্থন করে বা সমর্থিত হয় সত্যিকার দুনিয়ার অর্থের পরিবর্তে সেবা, সরঞ্জাম এবং সুবিধার মাধ্যমে। যেসব খেলাতে শুধু অর্থের বিনিময়ে বিপুল পরিমাণ সুবিধা প্রদান করে তাদেরকে 'জেতার জন্য অর্থ প্রদান করুন' বলে সমালোচনা করা হয়। -মাঝেমধ্যে যেগুলোকে "প্রতারণা" হিসেবে ধরা হয় তা আইনের প্রক্রিয়াতে বৈধ- যেখানে বাস্তব অর্থের মাধ্যমে সুবিধা নেয়াতে সীমাবদ্ধতা আছে সেগুলকে ন্যায্য বলে গ্রহণ করা হয়।
ভিডিও গেমে প্রতারণার আরেকটি মাধ্যম হচ্ছে যখন খেলোয়াড় প্রোগ্রামারদের দ্বারা দেখা যায় নি এমন বস্তূর সাথে যুক্ত হওয়ার কাজ করে এবং বস্তূর সাথে পুরস্কার প্রদানের সকল প্রক্রিয়া ভেঙে ফেলে। এটি যেকোনো মাধ্যমে হতে পারে। যেমন শত্রুপক্ষের মোকাবেলা, উদ্দেশ্য পাওয়া, ব্যবহার করা সরঞ্জাম অথবা অন্য যেকোনো বস্তূ যা সফটওয়ার বাগ ধারণ করে। একটি সাধারণ উদাহরণ হচ্ছে শত্রুপক্ষের পথখোঁজার মধ্যে ভুল দিয়ে দেয়া, যদি কোন খেলোয়াড় তার কোন শত্রুকে কোন একটি যায়গায় আটকে রাখতে পারে, সেই খেলয়ারটি তখন খুব সহজভাবে শত্রুকে দূর থেকে ঘায়েল করতে পারে, যদিও কিনা বেশি শক্তি এবং বড় পুরস্কার ঐ লেভেলেই খেলোয়াড়টি অর্জন করতে পারে। আরেকটি উধাহরন যা খুবই সাধারণ ছিল প্রথম দিকের ফার্স্ট পারসন শুটার খেলাতে তা হচ্ছে গুলি পুনরায় ভরার সময় নিয়ে যেখানে বদুক কে সামনে পেছনে করলেই তা হয়ে যেত যদিও গুলি পুনরায় ভরা না হয় এবং তা সময় বাচাত। এটা ভিন্ন ভাবেও অর্জন করা যেতে পারে একটি গেম ফাইলকে অন্য একটি ফাইল দিয়ে প্রতিষ্ঠাপিত করার মাধ্যমে অথবা দেখার সুবিধার জন্য চিত্রের গ্রাফিক্স পরিবর্তনের মাধ্যমে ইত্যাদি। উধাহরনের জন্য বলা যেতে পারে কাল রঙের শত্রুর জন্য ব্যাকগ্রাউন্ডে এমন রং যোগ করা যাতে দ্রুত দেখা এবং টার্গেট করা যায়। সাধারণ ভাবে বলতে গেলে এটাকে সত্যিকার অর্থে প্রতারণা ধরা হয় না, কারণ এটি এটি তৈরিকারির ভুল যা তিনি রেখে দিয়েছেন। যাইহোক প্রজুক্তিগতভাবে সরাসরি খেলাতে যদি একজন খেলোয়াড় সঠিকপদ্ধতিতে না খেলেন, অলিখিত নিয়ম ভাঙেন তবে তা প্রতারণা। কিছুক্ষেত্রে এই কাজকে সরাসরি নিষেধ করা হয় খেলার সেবা প্রদানের শর্ত হিসেবে।
জুয়াখেলা
thumb| প্রতারকের সাথে [[ডায়মণ্ডের টেক্কা জর্জেস ডি লা ট্যুরের মাধ্যমে]]
একটি ঘটনাতে টাকার বাজির পরিমাণ সরাসরি প্রতিযোগীদের সাথে খেলাতে অংশগ্রহণ না করেও প্রতারণার ইচ্ছাকে বাড়িয়ে দেয়। খেলা অথবা গেমে, জুয়া খেলাতে প্রতারণা বলতে সাধারনণ সরাসরি আইন অথবা নীতি অমান্য অথবা যেই ঘটনার উপর বাজি ধরা হয়েছে তার ভুল প্রকাশ অথবা ফলাফলে হস্তক্ষেপ করাকে বোঝায়।
একজন মুষ্টিযোদ্ধার ঝাঁপ দেয়া, একটি ক্যাসিনো যা গোপনে লোড কৃত ঘুঁটি ব্যাহার করে, একটি সাজানো রাওলেটে চাকা অথবা স্লট যন্ত্র, অথবা কার্ডের ডক্টরড ডেক ইত্যাদিকে সাধারণত প্রতারণা হিসেবে ধরা হয়। কারণ এটি যৌক্তিকতার বাইরে একজন বাজিকরকে বাঁচানোর জন্য খেলার ফলাফলকে ভুলভাবে প্রকাশ করে। যাই হোক, বাজি বাড়ানোর জন্য একজন টিকেট বিক্রেতা তার ঘোড়ার প্রশংসা করতে পারে। একে টিকেট বিক্রির কৌশল বলা যেতে পারে, তবে প্রতারণা নয়। কারণ একজন বাজিকর এটা রোধ করতে পারে সন্দেহপ্রবণতার মাধ্যমে এবং নিজেদেরকে আরও তথ্য দিয়ে।
বাজির মধ্যে কোন সরঞ্জামের হস্তক্ষেপের মাধ্যমে একটি ঘোড়াকে ডোপিং করা স্পষ্টত প্রতারণার উদাহরণ। আবার সকল হস্তক্ষেপই প্রতারণা নয়; একটি ঘোড়া যার উপর বাজি ধরা হয়েছে তার স্বাস্থ্য ও ভালোর জন্য অর্থ খরচ করা প্রতারণার হিসেবে ধরা হয়না, একজন খেলোয়াড়কে উজ্জীবিত করার মাধ্যমে নৈতিকতা বৃদ্ধি করাকেও প্রতারণা হিসেবে মনে করা হয় না। সাধারণভাবে হস্তক্ষেপকে তখনই প্রতারণা হিসেবে ধরা হবে যখন কোন প্রতিযোগিতার আদর্শের মানকে কম করে দেয়, প্রতিযোগীর ক্ষতি করে অথবা খেলা অথবা অনুষ্ঠানের সরঞ্জামের পরিমার্জন করে।
জুয়া খেলার দুনিয়াতে একটি গোপন তথ্য জানা (যা বেশীরভাগই জানে না) তা বিশেষ সুবিধা প্রদান করে যা প্রতারণাকে উজ্জীবিত করতে পারে। যাইহোক বৈধ প্রক্রিয়াতে এই গোপন জ্ঞানের দরকার হয় না যেভাবে অপরাধীরা নিজেরাই এই ছলচাতুরী করে। বিপরীতভাবে এটি অর্থনৈতিক বিশ্বে কিছু নিশ্চিত শ্রেণীর মানুষ আছে যাদেরকে সংগঠনের সাথে সম্পর্ককে বাধা প্রদান করে যা ভেতরের আদানপ্রদানের অপরাধ গঠন করে। এটা হতে পারে বিনিয়োগকারীদের সমতার বিষয়ে মজবুত অনুমান থাকলে, অথবা একজনের সংগঠনের লেনদেনের ব্যাপারে সঙ্ঘরসিক আগ্রহ থাকলে যদিও তিনি সংগঠনের কর্মচারীও হতে পারেন এবং এভাবে নিজেই সংগঠনকে ভুলভাবে প্রকাশ করছেন।
একজন সুবিধান্বেষী খেলোয়াড় সাধারণত তার মানসিক, পর্যবেক্ষণ করার এবং প্রযুক্তিগত পটুতাকে ব্যবহার করেন। কখন এবং কী পরিমাণ বাজি ধরতে হবে এবং এর কোনটাই সরঞ্জামের উপর হস্তক্ষেপ করে না অথবা নিয়মের ভাঙ্গনও হয় না। ক্যাসিনো শিল্পের প্রতিনিধিরা দাবি করেন যে সকল সুবিধাময় খেলাই প্রতারণা তবে এই দৃষ্টিকোণ সাধারণ সমাজ এবং আইন কোনটাতেই প্রকাশ পায় না। যেমন ২০১০ সালের একমাত্র উদাহরণ হচ্ছে একজন খেলোয়াড়ের একটি গৌণ যন্ত্র ব্যবহার করেছিল যা কিনা যুক্তরাষ্ট্রের নেভডা রাজ্যে অবৈধ ছিল। যার আইন বড় কাসিনো সংগঠন দ্বারা অনন্য ভাবে প্রভাবিত। কম নয় তবে এটি বিস্তৃত ভিত্তি হিসেবে ধরা হয় যে একজন বৈধ ভাবে গ্রহণ কৃত তথ্যের সাহায্যে কীভাবে খেলাতে বাজির সিধান্ত নিবে তার উপর কোন বাঁধা থাকবে না যা খেলার নিয়মের বাহিরে নয়। হোল কার্ডে একজন খেলোয়াড় চেষ্টা করে কার্ডের সামনের অংশ দেখার জন্য, এবং এজন্য নিচের দিকে রেখে বণ্টন করেন। জুয়ার মাধ্যমে প্রতারণা এবং ব্যবসা করার আরেকটি ধরন হচ্ছে নিজের বিপরীতে বাজি ধরা এবং তারপর ইচ্ছাকৃত ভাবে হেরে যাওয়া। এটি পরিচিত খেলাকে ছুঁড়ে মারা অথবা একটি ডুব দেয়া নামে। অনিচ্ছাকৃত হেরে যাওয়া থকে বাচার জন্য এবং যেন জুয়া খেলোয়াড়রা লাভ করতে পারে সেজন্য তারা খেলোয়াড়দের ঘুষ দিয়ে থাকে হারার জন্য। মনে কারার মত একটি বিশেষ মামলা হচ্ছে ব্লাক সক্স স্ক্যান্ডাল, যখন ১৯১৯ সালে শিকাগো হোয়াইট সক্স এর ৮ জন খেলোয়াড় ঘুষ নেয় এবং ইচ্ছাকৃত ভাবে খারাপ খেলে। আরেকটি ঘটেছিল মুষ্টিযুদ্ধে যখন জেক লামটটা চ্যাম্পিয়নশিপ খেলাতে মারসেল কারডেন এর বিপরীতে অংশগ্রহণের জন্য বিলি ফক্স এর বিরুদ্ধে একটি ঝাপ দেন, যা ঘটে পেশাদার মুষ্টিযুদ্ধ নিয়ন্ত্রণকারী ডাকাতদের সাথে চুক্তি করে।
সলোমন দ্বীপপুঞ্জ জাতীয় ফুটবল দল
সলোমন দ্বীপপুঞ্জ জাতীয় ফুটবল দল (Solomon Islands national football team) হচ্ছে আন্তর্জাতিক ফুটবলে সলোমন দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম সলোমন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা সলোমন দ্বীপপুঞ্জ ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৬৩ সালের ৩০শে আগস্ট তারিখে, সলোমন দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; ফিজিতে অনুষ্ঠিত উক্ত ম্যাচে সলোমন দ্বীপপুঞ্জ নতুন হেব্রিডিজকে কাছে ৬–৩ গোলের ব্যবধানে পরাজিত করেছে।
সলোমন দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে সলোমন দ্বীপপুঞ্জ এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ২০০৪ ওএফসি নেশন্স কাপের ফাইনালে পৌঁছানো, উক্ত দুই লেগের ফাইনালে তারা অস্ট্রেলিয়ার কাছে সামগ্রিকভাবে ১১–১ গোলের ব্যবধানে পরাজিত হয়েছে।
হেনরি ফা'আরোদো, বেঞ্জামিন টটোরি, হাদিসি অঁগারি, কমিন্স মেনাপি এবং গেগামে ফেনির মতো খেলোয়াড়গণ সলোমন দ্বীপপুঞ্জের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৭ সালের অক্টোবর মাসে প্রকাশিত র‌্যাঙ্কিংয়ে সলোমন দ্বীপপুঞ্জ তাদের ইতিহাসে সর্বপ্রথম সর্বোচ্চ অবস্থান (১২০তম) অর্জন করে এবং ২০১৬ সালের জানুয়ারি মাসে প্রকাশিত র‌্যাঙ্কিংয়ে তারা ২০০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সলোমন দ্বীপপুঞ্জের সর্বোচ্চ অবস্থান হচ্ছে ১০৯তম (যা তারা ২০০৫ সালে অর্জন করেছিল) এবং সর্বনিম্ন অবস্থান হচ্ছে ১৭৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মাধবখালী ইউনিয়ন
মাধবখালী বাংলাদেশের পটুয়াখালী জেলার অন্তর্গত মির্জাগঞ্জ উপজেলার একটি ইউনিয়ন।
আয়তন
মাধবখালী ইউনিয়নের আয়তন ৬,৯৯৫ একর।
প্রশাসনিক কাঠামো
মাধবখালী ইউনিয়ন মির্জাগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মির্জাগঞ্জ থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী মাধবখালী ইউনিয়নের মোট জনসংখ্যা ২০,৬৪১ জন। এর মধ্যে পুরুষ ৯,৮২১ জন এবং মহিলা ১০,৮২০ জন। মোট পরিবার ৪,৬৮০টি।
শিক্ষা
২০১১ সালের আদমশুমারি অনুযায়ী মাধবখালী ইউনিয়নের সাক্ষরতার হার ৬২.৯%।
জাহিদ হাসান
জাহিদ হাসান (জন্ম ৪ অক্টোবর ১৯৬৭) বাংলাদেশের জনপ্রিয় অভিনেতা ও নাট্য পরিচালক। ৯০-এর দশক থেকে বাংলাদেশের প্রথম সারির অভিনেতাদের একজন হিসেবে কাজ করছেন তিনি। টেলিভিশন ছাড়াও তিনি চলচ্চিত্রে অভিনয়েও আসাধারন দক্ষতা দেখিয়েছেন। বিশেষ করে হুমায়ূন আহমেদ পরিচালিত শ্রাবণ মেঘের দিন তার অভিনীত অন্যতম শ্রেষ্ঠ চলচ্চিত্র। এই চলচ্চিত্রে মতি চরিত্রে অভিনয়ের জন্য তিনি শ্রেষ্ঠ অভিনেতার জন্য জাতীয় চলচ্চিত্র পুরস্কার অর্জন করেন। টেলিভিশন এবং চলচ্চিত্রে বিভিন্ন ধারার চরিত্রে অভিনয় করেন তিনি। তবে দর্শকের কাছে তার অন্যান্য চরিত্রগুলোর পাশাপাশি কৌতুক চরিত্রগুলো বেশি আদরণীয়। তার বিখ্যাত কৌতুক চরিত্র ছিল হুমায়ূন আহমেদ পরিচালিত টেলিফিল্মে মফিজ নামক একটি পাগলের চরিত্র।
প্রাথমিক জীবন
জাহিদ হাসান ১৯৬৭ সালের ৪ অক্টোবর সিরাজগঞ্জে তার নানার বাড়িতে জন্মগ্রহণ করেন। তার বাবা ইলিয়াস উদ্দিন তালুকদার ছিলেন একজন কাস্টম কর্মকর্তা ও মা হামিদা বেগম ছিলেন একজন গৃহিণী। পাঁচ ভাই ও তিন বোনের মধ্যে জাহিদ হাসান সবার ছোট। তিনি চতুর্থ শ্রেণি পর্যন্ত সিরাজগঞ্জের হৈমবালা উচ্চ বালক বিদ্যালয়ে পড়াশুনা করেন এবং পরের তিন বছর বেনাপোলের ইন্টার স্কুলে পড়ার পর পুনরায় সিরাজগঞ্জে ফিরে এসে সেখান থেকে মাধ্যমিক পরীক্ষা দেন।
তিনি স্কাউটের সাথে যুক্ত ছিলেন। সেখানে তিনি অভিনয় করতেন। তিনি সিরাজগঞ্জ তরুণ সম্প্রদায় নাট্য দলে যোগ দেন এবং এই দলের সাথে উত্তর বঙ্গের বিভিন্ন স্থানে মঞ্চনাটকে অভিনয় করেন। সেসময় তিনি সাত পুরুষের ঋণ মঞ্চনাটকে নিয়মিত অভিনয় করেন। ১৯৮৪ সালে ১০ আগস্ট মঞ্চনাটকটি বাংলাদেশ টেলিভিশনে প্রচারিত হয়।
অভিনয় জীবন
১৯৮৬ সালে আবদুল লতিফ বাচ্চুর পরিচালনায় বাংলাদেশ, পাকিস্তান ও শ্রীলঙ্কার যৌথ প্রযোজনারবলবান ছায়াছবিতে অভিনয়ের মাধ্যমে হাসানের বড় পর্দায় অভিষেক হয়। তিনি ১৯৯০ সালে টেলিভিশনে অভিনয় শুরু করেন। এর পূর্বে তিনি ১৯৮৯ সালে বাংলাদেশ টেলিভিশনে অভিনয়ের অডিশন দেন। তার অভিনীত প্রথম টেলিভিশন নাটক জীবন যেমন। আলিমুজ্জামান দুলু প্রযোজিত নাটকটি ১৯৯০ সালে বাংলাদেশ টেলিভিশনে প্রচারিত হয়। এই নাটকটি তার জীবনে রূপ পরিবর্তন করে দেয়। ১৯৯০ সালে রবীন্দ্রনাথ ঠাকুরের ছোটগল্প সমাপ্তি অবলম্বনে নির্মিত সমাপ্তি টেলিফিল্মে প্রধান চরিত্রে অভিনয় করেন। নাটকটির চিত্রনাট্য রচনা করেছিলেন অভিনেত্রী সুবর্ণা মুস্তাফা।
হুমায়ূন আহমেদ পরিচালিত টেলিফিল্ম নক্ষত্রের রাত, মন্ত্রী মহোদয়ের আগমন, সমুদ্র বিলাস প্রাইভেট লিমিটেড, আজ রবিবার তাকে জনপ্রিয়তার শীর্ষে নিয়ে আসে। এছাড়াও তিনি হুমায়ূন আহমেদ পরিচালিত শ্রাবণ মেঘের দিন চলচ্চিত্রে কেন্দ্রীয় চরিত্রে অভিনয় করে জাতীয় চলচ্চিত্র পুরস্কার অর্জন করেন।
নাট্য পরিচালনা
অভিনয়ের পাশাপাশি তিনি নাটক পরিচালনা করে থাকেন। তার পরিচালিত প্রথম মেগা ধারাবাহিক লাল নীল বেগুনি। তার পরিচালিত অন্যান্য টেলিভিশন ধারাবাহিকসমূহ হল ঘুঘুর বাসা, চোর কুটুরি, একা, ও ছন্নছাড়া। তার পরিচালিত টেলিভিশন নাটক ও টেলিছবিসমূহ হল রুমঝুম, বোকা মানুষ, ব্যবধান, স্বপ্নের গ্রহ, অপু দ্য গ্রেট, প্রাইভেট ডিটেকটিভ ও বাউন্ডুলে এক্সপ্রেস।
ব্যক্তিগত জীবন
জাহিদ হাসান প্রতিষ্ঠিত মডেলকন্যা সাদিয়া ইসলাম মৌ-এর সাথে বিবাহ বন্ধনে আবদ্ধ হন। তাদের দুই সন্তান রয়েছে। মেয়ের নাম পুস্পিতা এবং ছেলের নাম পূর্ণ। স্ত্রী ও সন্তানদের নিয়ে তিনি ঢাকার মোহাম্মদপুরে বসবাস করেন। তার 'পুস্পিতা প্রডাকশন লিমিটেড' নামক একটি প্রযোজনা সংস্থা রয়েছে।
সর্বকালের সেরা চলচ্চিত্রসমূহ
থাম্ব|সব্বোর্চ ভোট প্রাপ্তির কারন। সর্বকালের সেরা চলচ্চিত্র নির্ধারণ করা কোন নির্দিষ্ট মানদণ্ড নেই। তবে বিভিন্ন সাময়িকী এবং ভোটাভুটিতে মাঝেমাঝেই সেরা চলচ্চিত্রগুলোর নাম উঠে আসে। এখানে সে চলচ্চিত্রগুলোকেই সাজানো হবে যেগুলো বিভিন্ন মাধ্যমে সেরা হিসেবে বিবেচিত হয়েছে। যেগুলো সর্বাধিক হিসেবে বিবেচিত হয়েছে সেগুলোকে প্রথমে দেয়া হবে এবং এভাবেই ক্রম নির্ধারণ করা হবে।
সাইট অ্যান্ড সাউন্ড ম্যাগাজিন
১৯৫২ সাল থেকে প্রতি দশকে ব্রিটিশ চলচ্চিত্র বিষয়ক সাময়িকী সাইট অ্যান্ড সাউন্ড সর্বকালের সেরা চলচ্চিত্র নির্বাচনের জন্য চলচ্চিত্র সমালোচকদের আন্তর্জাতিক একটি সম্প্রদায়কে ভোট দেওয়ার জন্য আহ্বান করে। ১৯৯২ সাল থেকে তারা পরিচালকদেরও অপর একটি ভোটে আহ্বান করে। ১৯৫২ সালে ৬৩ জন সমালোচক, ১৯৬২ সালে ৭০ জন সমালোচক, ১৯৭২ সালে ৮৯ জন সমালোচক, ১৯৮২ সালে ১২২ জন সমালোচক, ১৯৯২ সালে ১৩২ জন সমালোচক ও ১০১ জন পরিচালক, ২০০২ সালে ১৪৫ জন সমালোচক ও ১০৮ জন পরিচালক, এবং ২০১২ সালে ৮৪৬ জন সমালোচক ও ৩৫৮ জন পরিচালক এই ভোটে অংশগ্রহণ করেন।The Sight & Sound Poll of the Greatest Films of All Time
এই ভোটটিকে অন্যতম গুরুত্বপূর্ণ "সেরা চলচ্চিত্র" তালিকা হিসেবে গণ্য করা হয়। মার্কিন সমালোচক রজার ইবার্ট এই ভোটটিকে "সেরা চলচ্চিত্রের অসংখ্য ভোটের মধ্যে এখন পর্যন্ত সবচেয়ে সম্মানিত-একমাত্র গুরুত্বপূর্ণ তালিকা, যা মানুষজন শ্রদ্ধার সাথে গ্রহণ করেন" হিসেবে উল্লেখ করেন।
দর্শকদের দৃষ্টিতে
অনলাইন ভিত্তিক চলচ্চিত্রের ডেটাবেজ ইন্টারনেট মুভি ডেটাবেজে দর্শকদের দৃষ্টিতে সেরা দশটি চলচ্চিত্র হল:
সমালোচকদের দৃষ্টিতে
চলচ্চিত্র বোদ্ধা ও সমালোচকদের দৃষ্টিতে নিম্নের ছবিগুলো সর্বকালের সেরা বাংলাদেশী চলচ্চিত্রের মর্যাদা পেয়েছে।
গাপ্পি
মিলিয়নফিশ বা রেইনবো ফিশ হিসেবে পরিচিত গাপ্পি (Poecilia reticulata) বিশ্বের অন্যতম বহুল বিস্তৃত উষ্ণমণ্ডলীয় মাছ এবং মিঠাপানির অ্যাকোয়ারিয়ামে পালিত মাছের প্রজাতি। এটা Poeciliidae গণভুক্ত এবং একই গণভুক্ত অন্যান্য আমেরিকান মাছেদের মত এরাও সরাসরি পোনার জন্ম দেয়। দক্ষিণ আমেরিকার উত্তর-পূর্ব অঞ্চলে প্রাকৃতিক আবাস হলেও গাপ্পি মাছ বিভিন্ন অঞ্চলে নিয়ে যাওয়া হয়েছে আর এখন বিশ্বের প্রায় সকল এলাকাতেই পাওয়া যায়। এরা অতিমাত্রায় অভিযোজ্য এবং বিভিন্ন পরিবেশে মানিয়ে নিতে পারে। পুরুষ গাপ্পিরা স্ত্রী গাপ্পিদের থেকে আকারে ছোট হয় এবং এদের দেহে রংবাহারি আলঙ্কারিক পুচ্ছ পাখনা ও পৃষ্ঠ পাখনা থাকে। স্ত্রী মাছেরা তুলনামূলক অনুজ্জ্বল রঙের হয়ে থাকে। বন্য পরিবেশে এরা মূলত তলদেশীয় শৈবাল এবং জলচর পোকার লার্ভা খেয়ে থাকে। পরিবেশবিজ্ঞান, বিবর্তন এবং আচরণবিজ্ঞানে গাপ্পি মাছ আদর্শ প্রাণী হিসেবে ব্যবহৃত হয়।
গাপ্পি মাছের পরিচয়:[4 ]
গাপ্পি মাছ (Poecilia reticulata Fish) । এটি রামধনু মাছ নামেও পরিচিত। বিশ্বের সবচেয়ে ব্যাপকভাবে বিস্তৃত গ্রীষ্মমণ্ডলীয় মাছ। ছোট, রঙিন এবং সহজে রাখা যাওয়ার অ্যাকুয়ারিয়ামপ্রেমীদের কাছে এর পরিচিতি ব্যাপক ।
গাপ্পির প্রাকৃতিক সীমা উত্তরপূর্বে দক্ষিণ আমেরিকা, বিভিন্ন দেশে প্রচলিত হয়ে এখন বিশ্বজুড়ে পাওয়া যায়। তারা অত্যন্ত অভিযোজন এবং বিভিন্ন পরিবেশ ও অবস্থায় বেঁচে থাকতে পারে। গাপ্পি সাধারণত বন্দী অবস্থায় তিন থেকে পাঁচ বছর এবং বন্য পরিবেশ এর চেয়ে কিছুটা কম বেঁচে থাকে।
গাপ্পি একটি সর্বভুক প্রাণী ও পানিতে পাওয়া যায় এমন অনেক জৈবপদার্থ খায়। গাপ্পি স্ত্রী মাছগুলো আকারে বড় (২-৬ সেমি) হয় পুরুষের (১ দশমিক ৫-৩ সেমি) তুলনায়। এই মাছ সব রকম আবহাওয়ায় বাঁচে।
জলাশয়ের উপরের স্তরেই মূলত ঘোরাফেরা করে। ২০ ডিগ্রি থেকে ২৪ ডিগ্রি সেলসিয়াস তাপমাত্রাই এদের বেশি পছন্দ। এরা দল বেঁধে থাকে এবং অন্যদের সঙ্গে থাকতেও কোনও আপত্তি করে না।
শ্রেণীবিন্যাস
উইলহেলম পিটার্স ১৮৫৯ সালে ভেনেজুয়েলায় Poecilia reticulata নামে গাপ্পি মাছকে প্রথম শনাক্ত করেন এবং ১৮৬১ সালে দি ফিলিপ্পি বার্বাডোজে গাপ্পি মাছকে Lebistes poecilioides নামে শনাক্ত করেন। এই মাছটির Girardinus guppii নাম দেন আলবার্ট গুনথার (Albert Günther) রবার্ট জন লেকমেয়ার গাপ্পি এর নামানুসারে, যিনি এই মাছের নমুনা ত্রিনিদাদ থেকে লন্ডনের "দি ন্যাচারাল হিস্ট্রি মিউজিয়ামে" পাঠান । "লেবিসটাস রেটিকুলাটাস" নামে এই মাছটিকে পুনঃরায় ১৯১৩ সালে রেগান চিহ্নিত করেন। ১৯৬৩ সালে, রোসেন এবং বেইলি মাছটির আসল নাম "পোয়েসিলিয়া রেটিকুলাটা"তে নামান্তর করেন। এই মাছটির শ্রেণীবিন্যাস অনুযায়ী বিভিন্ন নাম পাওয়া যায়, তবে 'গাপ্পি' নামটিই অধিক প্রচলিত। বর্তমানে Girardinus guppii নামটি Poecilia reticulataএর একটি প্রতিশব্দে পরিনত হয়েছে।
Distribution and habitat
Guppies are native to Antigua and Barbuda, Barbados, Brazil, Guyana, Jamaica, the Netherlands Antilles, Trinidad and Tobago, the U.S. Virgin Islands, and Venezuela. However, guppies have been introduced to many different countries on every continent except Antarctica. Sometimes this has occurred accidentally, but most often as a means of mosquito control. The guppies were expected to eat the mosquito larvae and help slow the spread of malaria, but in many cases, these guppies have had a negative impact on native fish populations. Field studies reveal that guppies have colonized almost every freshwater body accessible to them in their natural ranges, especially in the streams located near the coastal fringes of mainland South America. Although not typically found there, guppies also have tolerance to brackish water and have colonized some brackish habitats. They tend to be more abundant in smaller streams and pools than in large, deep, or fast-flowing rivers.
কালচক্র
কালচক্র (তিব্বতী:-དུས་ཀྱི་འཁོར་ལོ། ; dus kyi 'khor lo) হলো বজ্রযান বৌদ্ধধর্মের একটি একাধিকার্থক শব্দ যার অর্থ "সময়ের(কালের) চাকা" বা "সময় (কাল) চক্র"। "কালচক্র" একটি ধারাবাহিক বৌদ্ধ শাস্ত্রসমূহের নাম এবং ভারতীয় বৌদ্ধধর্ম ও তিব্বতি বৌদ্ধধর্মের একটি প্রধান অনুশীলন পরম্পরা। এই তন্ত্রকে অসামান্য যোগ (অনুত্তর-যোগ) শ্রেণীর অন্তর্গত বলে মনে করা হয়।
কালচক্র বজ্রযানে একজন পৃষ্ঠপোষক তান্ত্রিক দেবতা বা য়িদম্ এবং কালচক্র ঐতিহ্যের দর্শন ও যোগ উভয়কেই বোঝায়। ঐতিহ্যের উৎপত্তি ভারতে এবং এর সবচেয়ে সক্রিয় পরবর্তী ইতিহাস এবং উপস্থিতি তিব্বতে। ঐতিহ্যে সৃষ্টিতত্ত্ব, ধর্মতত্ত্ব, দর্শন, সমাজবিজ্ঞান, পরিত্রাণতত্ত্ব, পৌরাণিক কাহিনী, ভবিষ্যদ্বাণী, চিকিৎসা ও যোগ বিষয়ে শিক্ষা রয়েছে। এটি একটি পৌরাণিক বাস্তবতাকে চিত্রিত করে যেখানে মহাজাগতিক এবং সামাজিক-ঐতিহাসিক ঘটনাগুলি ব্যক্তির দেহের প্রক্রিয়াগুলির সাথে মিলে যায়। এই শিক্ষাগুলো বিভিন্ন যোগ পদ্ধতির মাধ্যমে একজনের শরীর ও মনকে নিখুঁত বুদ্ধত্বে রূপান্তরের দিকে নিয়ে যাওয়ার জন্য।
কালচক্র ঐতিহ্য মহাযান বৌদ্ধ অদ্বৈতবাদের উপর ভিত্তি করে তৈরি, যা মধ্যমাক দর্শন দ্বারা দৃঢ়ভাবে প্রভাবিত, তবে এটি বৌদ্ধ এবং অ-বৌদ্ধ ঐতিহ্যের (যেমন বৈভাষিক, শৈব, বৈষ্ণব এবং সাংখ্য) বিস্তৃত পরিসর থেকেও প্রভাবিত হয়েছে। কালচক্র ঐতিহ্য ধরে যে কালাচক্র শিক্ষা ভারতে গৌতম বুদ্ধ নিজেই শিখিয়েছিলেন। আধুনিক বৌদ্ধ অধ্যয়ন অনুসারে, কালচক্র ঐতিহ্যের মূল সংস্কৃত গ্রন্থগুলি "খ্রিস্টীয় ১১শ শতকের প্রথম দশকে উদ্ভূত হয়েছিল, এবং নিশ্চিতভাবে জানা যায় যে শ্রী কালচক্র এবং বিমলপ্রভা ভাষ্য ১০২৫ এবং ১০৪০ খ্রিস্টাব্দের মধ্যে সম্পন্ন হয়েছিল।" কালচক্র তিব্বতীয় বৌদ্ধধর্মে বৌদ্ধ তন্ত্রের একটি সক্রিয় ঐতিহ্য হিসাবে রয়ে গেছে, এবং এর শিক্ষা ও দীক্ষা বৃহৎ জনসাধারণের শ্রোতাদের কাছে দেওয়া হয়েছে, সবচেয়ে বিখ্যাত চতুর্দশ দলাই লামা, তেনজ়িন গিয়াৎসো দ্বারা।
পরিকুণ্ড ঝর্ণা
থাম্ব|[[পরিকুণ্ড জলপ্রপাত এর পাশেই মাধবকুন্ড জলপ্রপাত]] পরিকুণ্ড জলপ্রপাত, বা পরিকুণ্ড ঝর্ণা হলো বাংলাদেশের মৌলভীবাজার জেলার একটি প্রাকৃতিক জলধারা যেটি স্থানীয় পাহাড় থেকে প্রায় ১৫০ ফুট নিচে পতিত হচ্ছে। এর সন্নিকটেই সুপরিচিত “মাধবকুণ্ড জলপ্রপাত” অবস্থিত।
অবস্থান
এটি সিলেট বিভাগের মৌলভীবাজার জেলার বড়লেখা উপজেলার কাঠালিয়া ইউনিয়নের “পাথারিয়া পাহাড়” (পূর্বনাম: আদম আইল পাহাড়) এ অবস্থিত।
বর্ণনা
পরিকুন্ড জলপ্রপাত কিছুটা কম পরিচিত। মাধবকুন্ড ঝর্ণার চেয়ে পরিকুণ্ড কিছুটা নির্জন। শিবমন্দিরের বিপরীত দিকের ছড়া ধরে গেলে এই জলপ্রপাতের দেখা পাওয়া যায়। প্রায় ১৫০ ফুট উঁচু থেকে পাথরের খাড়া পাহাড় বেয়ে নেমে এসেছে ঝর্ণাটি। বর্ষামৌসুমে পরিকুন্ড ঝর্ণা পানিতে পূর্ণ থাকে।
২০২৩ আইসিসি মহিলা টি২০ বিশ্বকাপ
২০২৩ আইসিসি নারী টি২০ বিশ্বকাপ ছিল একটি আন্তর্জাতিক ক্রিকেট টুর্নামেন্ট যেটি আইসিসি নারী টি২০ বিশ্বকাপের অষ্টম আসর হিসেবে ২০২৩ সালের ফেব্রুয়ারি মাসে দক্ষিণ আফ্রিকায় অনুষ্ঠিত হয়। টুর্নামেন্টটি প্রাথমিকভাবে ২০২২ সালে অনুষ্ঠিত হওয়ার কথা ছিল, কিন্তু পরবর্তীতে ২০২৩ সালের ফেব্রুয়ারি মাসে টুর্নামেন্টটি আয়োজনের সিদ্ধান্ত নেয়া হয়।  অস্ট্রেলিয়া ছিল বিগত আসরের বিজয়ী দল। ২০২২ সালের ৩ অক্টোবর আন্তর্জাতিক ক্রিকেট কাউন্সিল (আইসিসি) টুর্নামেন্টের সূচি নিশ্চিত করে।
টুর্নামেন্টের ফাইনালে দক্ষিণ আফ্রিকাকে পরাজিত করে টি২০ বিশ্বকাপে নিজেদের ষষ্ঠ শিরোপা অর্জন করে অস্ট্রেলিয়া। টুর্নামেন্টের সেরা খেলোয়াড় নির্বাচিত হন অস্ট্রেলিয়ার অ্যাশলি গার্ডনার।
দলসমূহ
২০২০ সালের ডিসেম্বর মাসে টুর্নামেন্টের যোগ্যতা অর্জন প্রক্রিয়া নিশ্চিত করা হয়। স্বাগতিক দক্ষিণ আফ্রিকার সঙ্গে প্রতিযোগিতার বিগত আসরে অংশগ্রহণকারী দলগুলোর মধ্যে ২০২১ সালের ৩০ নভেম্বর অনুযায়ী র‍্যাংকিং-এ সেরা সাতটি অবস্থানে থাকা দলসমূহ টুর্নামেন্টে সরাসরি অংশগ্রহণের যোগ্যতা লাভ করে। বাছাইপর্ব টুর্নামেন্টের ফাইনালে উত্তীর্ণ হয়ে শেষ দুটি দল হিসেবে মূল প্রতিযোগিতায় স্থান লাভ করে আয়ারল্যান্ড ও বাংলাদেশ।
দলীয় সদস্য
টুর্নামেন্ট শুরু হওয়ার আগে অংশগ্রহণকারী প্রতিটি দল ১৫ সদস্যবিশিষ্ট দলীয় সদস্যের তালিকা ঘোষণা করে। ২০২২ সালের ১৪ ডিসেম্বর প্রথম দল হিসেবে নিজেদের দলীয় সদস্যের তালিকা ঘোষণা করে পাকিস্তান।
মাঠ
২০২২ সালের ২২ আগস্ট টুর্নামেন্টের ম্যাচ আয়োজনকারী শহরসমূহের নাম ঘোষিত হয়। আয়োজনস্থল হিসেবে নিউল্যান্ডস ক্রিকেট মাঠ, বোল্যান্ড পার্ক ও সেন্ট জর্জ'স পার্ক ক্রিকেট স্টেডিয়ামের নাম নিশ্চিত করা হয়।
ম্যাচ পরিচালনাকারী কর্মকর্তা
২০২৩ সালের ২৭ জানুয়ারি আইসিসি টুর্নামেন্টের ম্যাচ রেফারি ও মাঠের আম্পায়ারদের নাম ঘোষণা করে। নির্বাচিত ১৩ জন ম্যাচ পরিচালকের সবাই ছিলেন নারী, যেটি ছিল কোনও আইসিসি ইভেন্টে সর্বোচ্চ সংখ্যক নারীর ম্যাচ পরিচালক হিসেবে অবতীর্ণ হওয়ার দৃষ্টান্ত।
ম্যাচ রেফারি
আম্পায়ার
প্রস্তুতিমূলক ম্যাচ
টুর্নামেন্ট শুরুর আগে অংশগ্রহণকারী প্রতিটি দল দুটি করে আনুষ্ঠানিক প্রস্তুতিমূলক ম্যাচে অংশগ্রহণ করে।
সর্বাধিক রান
উৎস: ইএসপিএনক্রিকইনফো
সর্বাধিক ছয়
উৎস: ইএসপিএনক্রিকইনফো
একক ইনিংসে সর্বাধিক রান
উৎস: ইএসপিএনক্রিকইনফো
তামসিন বিউমন্ট
খেলোয়াড়ী জীবন
২০০৭ সালের প্রথম দিকে কেন্ট নারী দলের হয়ে আত্মপ্রকাশ করেন এবং তিনি পাঁচ নম্বরে ব্যাটিং করতে নেমে ১৩ রানে অপরাজিত থাকেন। কেন্টের হোস্ট হয়ে নোটিংহামশায়ারে উইকেটরক্ষক হিসেবে কাউন্টিতে তার প্রথম ম্যাচ দুই মাস পরে ফিরে আসেন এবং বিউমন্ট দুটি স্ট্যাম্পিং এবং রান আউট করে দেন। পরবর্তীতে গ্রীষ্ম তিনি ইউরোপীয় চ্যাম্পিয়নশিপের জন্য ইংল্যান্ড ডেভেলপমেন্ট স্কোয়াডে পাশে তিনি তার নাম লেখান। তিনি নেদারল্যান্ড ও আয়ারল্যান্ডের বিরুদ্ধে দুটি ম্যাচ খেলেন এবং যথাক্রমে ৭ ও ৮ রান করেন।
২০২৩ আইসিসি মহিলা টি২০ বিশ্বকাপ
পুরস্কার মূল্য
২০২৩ সালের ৭ ফেব্রুয়ারি আন্তর্জাতিক ক্রিকেট কাউন্সিল (আইসিসি) টুর্নামেন্টের পুরস্কার মূল্যের তালিকা ঘোষণা করে। এছাড়াও গ্রুপ পর্বে প্রতি ম্যাচ জয়ের জন্য জয়ী দল অতিরিক্ত $১৭,৫০০ লাভ করে।
প্রতিযোগিতার সেরা একাদশ
২০২৩ সালের ২৭ ফেব্রুয়ারি আন্তর্জাতিক ক্রিকেট কাউন্সিল প্রতিযোগিতার সেরা একাদশ ঘোষণা করে।
ক্বিবলা
ক্বিবলা (قِبْلَة) হলো মক্কার পবিত্র মসজিদে অবস্থিত কাবার দিকে অভিমুখ, যা মুসলমানরা বিভিন্ন ধর্মীয় প্রসঙ্গে ব্যবহার করে, বিশেষত নামাজ আদায় করার দিক হিসেবে। অধিকাংশ মসজিদে মিহরাবের মাধ্যমে কাবাঘরের দিক নির্দেশ করা হয়।
অবস্থান
কিবলা হ'ল সৌদি আরবের হেজাজ অঞ্চলে মক্কার পবিত্র মসজিদ (আল-মসজিদ আল হারাম) এর কেন্দ্রে একটি ঘনক্ষেত্রের মতো ভবন, যা কাবার দিকনির্দেশ করে। কিবলা হিসাবে এর ভূমিকা ছাড়াও এটি মুসলমানদের পবিত্রতম স্থান, এটি আল্লাহর ঘর (বায়তুল্লাহ) নামেও পরিচিত এবং যেখানে হজ ও ওমরাহ পালনকারীরা তাওয়াফ (প্রদক্ষিণ অনুষ্ঠান) করে। কাবার একটি প্রায় আয়তক্ষেত্রাকার ভূমি পরিকল্পনা রয়েছে যার চারটি কোণ চারটি মূল দিক নির্দেশ করে। কুরআনের মতে এটি ইব্রাহিম ও ইসমাইল নির্মাণ করেছিলেন, উভয়ই ইসলামের নবী ছিলেন। ইসলামের উত্থানের পূর্বে কয়েকটি ঐতিহাসিক রেকর্ড কাবার ইতিহাসের বিবরণ দেয়, তবে মুহাম্মদের পূর্ববর্তী বহু যুগের মধ্যেই কাবা প্রাক-ইসলামী আরবি ধর্মের মাজার হিসাবে ব্যবহৃত হত।
ওরলে রেলওয়ে স্টেশন
ওরলে রেলওয়ে স্টেশন ব্রিস্টল–এক্সেটার রেলপথে অবস্থিত, এটি ইংল্যান্ডের নর্থ সমারসেটের ওয়েস্টন-সুপার-মেরের ওর্লে, ওয়েস্ট উইক ও সেন্ট জর্জেস শহরতলিতে পরিষেবা প্রদান করে। স্টেশনটি ব্রিস্টল টেম্পল মিডস রেলওয়ে স্টেশনের পশ্চিমে ও লন্ডন প্যাডিংটন থেকে  দূরে অবস্থিত। এর তিন-অক্ষরের স্টেশন কোড হল ডব্লিউওআর। এটি ১৯৯০ সালে ব্রিটিশ রেল দ্বারা খোলা হয়েছিল। স্টেশনটি দুটি প্ল্যাটফর্ম বিশিষ্ট, গ্রেট ওয়েস্টার্ন রেলওয়ে দ্বারা পরিচালিত হয়, স্টেশনটির জন্য দায়গ্রস্ত হল সপ্তম কোম্পানি এবং ১৯৯৭ সালে বেসরকারীকরণের পর থেকে তৃতীয় ফ্র্যাঞ্চাইজি। তারা স্টেশনে সমস্ত ট্রেন পরিষেবা প্রদান করে, প্রধানত সেভারন বিচ ও ওয়েস্টন-সুপার-মেরে মধ্যে এবং কার্ডিফ সেন্ট্রাল ও টনটেন মধ্যে আধা ঘন্টার পরিষেবা। স্টেশনের গাড়ি পার্কটি ২০১৩ সালে উল্লেখযোগ্যভাবে প্রসারিত হয়েছিল।
ওরলে-এর মধ্য দিয়ে অগ্রসর হওয়া রেলপথটি বিদ্যুতায়িত নয়, তবে এটিকে ২১ শতকের গ্রেট ওয়েস্টার্ন মেইন লাইনের আধুনিকীকরণের অংশ হিসাবে বিদ্যুতায়িত করার জন্য উল্লেখযোগ্য স্থানীয় সমর্থন রয়েছে, আংশিকভাবে এই উদ্বেগের দ্বারা অনুপ্রাণিত যে লাইনটি বিদ্যুতায়িত না হলে ওয়েস্টন-সুপার-মেরে থেকে লন্ডনের সরাসরি পরিষেবা বন্ধ হয়ে যাবে।
বর্ণনা
নর্থ সোমারসেটের ওয়েস্টন-সুপার-মেরের পূর্বে অবস্থিত ওরলে রেলওয়ে স্টেশনটি ওরলে, ওয়েস্ট উইক ও সেন্ট জর্জেসের শহরতলির রেল পরিষেবা প্রদান করে। ওয়ার্লে স্টেশনের পাশে ওয়ার্ল্ড পার্কওয়ের উন্নয়ন সহ বেশ কিছু বাণিজ্যিক উন্নয়নের সঙ্গে আশেপাশের এলাকাটি প্রাথমিকভাবে আবাসিক। স্টেশনটি বি ৩৪৪০ ব্রিস্টল রোড থেকে এম৫ মোটরওয়ে জংশন ২১ এবং এ৩৭০-এর কাছে অবস্থিত। স্টেশনের উত্তর, পূর্ব ও দক্ষিণ পাশে একটি গাড়ি পার্কিং আছে। স্টেশনটি ব্রিস্টল থেকে এক্সেটার পর্যন্ত বিস্তৃত রেলপথে অবস্থিত, ব্রিস্টল টেম্পল মেডস থেকে ১৬ মাইল ১১ চেইন (১৬.১৪ মাইল; ২৬.০ কিমি) এবং লন্ডন প্যাডিংটন (চিপেনহ্যাম হয়ে) থেকে ১৩৪ মাইল ৪২ চেইন (১৩৪.৫৩ মাইল; ২১৬.৫ কিমি)।  এটি ব্রিস্টল টেম্পল মেডস থেকে রেলপথ বরাবর পঞ্চম স্টেশন। স্টেশনটি একটি অক্ষ বরাবর ৫৭ ডিগ্রি মেরিডিয়ানে অবস্থিত।
স্টেশনের মধ্যে দিয়ে দুটি ট্র্যাকের দুপাশে দুটি প্ল্যাটফর্ম রয়েছে। দক্ষিণের প্ল্যাটফর্ম, প্ল্যাটফর্ম ১, পশ্চিমগামী ট্রেন (ওয়েস্টন-সুপার-মেরে এবং টনটেন দিকে) পরিষেবা প্রদান করে; উত্তর প্ল্যাটফর্ম, প্ল্যাটফর্ম ২, পূর্বগামী ট্রেন (ব্রিস্টলের দিকে) পরিষেবা প্রদান করে। উভয় প্ল্যাটফর্ম দীর্ঘ। স্টেশনের মধ্য দিয়ে অগ্রসর হওয়া রেলপথের গতিসীমা, এবং স্টেশনটির রেলপথ বিদ্যুতায়িত নয়। প্ল্যাটফর্মগুলির মধ্যে যোগাযোগ একটি ফুটব্রিজের মাধ্যমে হয়, যেখানে ধাপ-মুক্ত যোগাযোগের জন্য দীর্ঘ ঢালু র‍্যাম্প রয়েছে। স্টেশনে টিকিট মেশিন রয়েছে, এবং একটি ছোট টিকিট কার্যালয় সপ্তাহের দিনে সকালের ব্যস্ত সময়ে কাজ করে, তবে স্টেশনটি অন্যথায় কর্মীহীন থাকে। সাহায্য কেন্দ্র রয়েছে, যা ভ্রমণকারীদের কল সেন্টারের প্রশ্ন জিজ্ঞাসা করতে দেয়। উভয় প্ল্যাটফর্মে অপেক্ষা করার জন্য ধাতব ও কাচের আশ্রয় কেন্দ্র রয়েছে;- পূর্বমুখী প্ল্যাটফর্মে দুইটি ও পশ্চিমমুখী প্ল্যাটফর্মে একটি। অতি সম্প্রতি, উন্নত আলো ও সিসিটিভি স্থাপন হয়েছে এবং নির্মাণের পর প্রথমবারের মতো, উভয় প্ল্যাটফর্মে স্বয়ংক্রিয় ঘোষণা সহ ইলেকট্রনিক ট্রেন আগমনের ঘোষণা বোর্ড ও টিকিট অফিসের সংলগ্ন একটি নীরব, কম বিস্তারিত ডিজিটাল আগমন/প্রস্থান বোর্ড প্রদান করা হয়েছে।
স্টেশনের ৪৯ চেইন (০.৬১ মাইল; ০.৯৯ কিমি) পশ্চিমে হল ওয়ার্লে জংশন, যেখানে ওয়েস্টন-সুপার-মেরের একক-ট্র্যাক লুপ লাইনটি প্রধান রেলপথ থেকে টাউনটনের দিকে চলে গেছে। লুপ বরাবর পশ্চিমের পরবর্তী স্টেশন হল ওয়েস্টন মিল্টন, প্রধান লাইনের পশ্চিমে পরবর্তী স্টেশন হল হাইব্রিজ ও বার্নহাম। ওরলের পূর্ববর্তী স্টেশন হল ইয়াত্তন।
সেবা
বাম|থাম্ব| ব্রিস্টল ও কার্ডিফের জন্য একটি দুর্দান্ত [[গ্রেট ওয়েস্টার্ন রেলওয়ে (ট্রেন পরিচালনাকারী কোম্পানি)|গ্রেট ওয়েস্টার্ন রেলওয়ে পরিষেবা।]]
স্টেশনটি গ্রেট ওয়েস্টার্ন রেলওয়ে দ্বারা পরিচালিত হয়, যারা স্টেশন থেকে সমস্ত রেল পরিষেবা পরিচালনা করে। সাধারণ পরিষেবায় প্রতি ঘণ্টায় দুটি ট্রেন থাকে: একটি হল ব্রিস্টল পার্কওয়ে থেকে ওয়েস্টন-সুপার-মের রেল পরিষেবা, সমস্ত স্টেশনে বিরতি গ্রহণ করে; দ্বিতীয়টি হল দ্রুতগামী কার্ডিফ সেন্ট্রাল থেকে টনটেন পরিষেবা, ব্রিস্টল টেম্পল মেডস এবং নাইলসি ও ব্যাকওয়েল, ওর্লে ও ওয়েস্টন-সুপার-মেরের মধ্যে বিরতিহীন পরিষেবা। কিছু পশ্চিমগামী পরিষেবা এক্সেটার সেন্ট ডেভিডস বা প্লাইমাউথ পর্যন্ত প্রসারিত। সপ্তাহের দিন সন্ধ্যায় এভনমাউথগামী একটি পরিষেবা আছে। প্রতি রবিবার সেভারন বিচ রেলপথ থেকে দুটি পরিষেবা রয়েছে। গ্রীষ্মের মাসগুলিতে এইগুলি সেভার্ন বিচ-এ শেষ হয়; বছরের বাকিটা শুধু একটি করে, অন্যটা অ্যাভনমাউথে শেষ হয়। ব্রিস্টল টেম্পল মিডসের সাধারণ যাত্রার সময় ২৫ মিনিট, ওয়েস্টন-সুপার-মের যাত্রার সময় ৮ মিনিট।